

Poštovane, poštovani,

U **sredu 23. novembra**, s početkom u **19:30 časova**, održaće se **onlajn radionica *KAKO ISTRAŽITI PROŠLOST***, posvećena istraživačkim mogućnostima i pristupima u pronalaženju podataka i građe vezane za prošlost.

Radionica je prvenstveno namenjena nastavnicima i umetnicima koji učestvuju u projektu „Žene iz senke – Ko je bila moja baka?“, ali je otvorena i za druge zainteresovane učesnike. Prvenstvena svrha radionice je podrška nastavnicima i umetnicima uključenim u projekat, u istraživanju ličnih istorija učenika.

**Cilj** radionice je da voditelje istraživanja uputi u najbitnije istraživačke korake i mogućnosti.

Radionica će trajati oko **60 minuta** i učesnici će imati priliku da postavljaju pitanja voditeljki.

**Teme** radionice:

* **Nalaženje podataka/građe**: koji resursi nam stoje na raspolaganju prilikom istraživanja istorije i tradicije zajednice, ali i ličnih podataka osoba iz prošlosti – muzejske zbirke, arhivska građa, bibliotečki fondovi...
* **Obraćanje ustanovama** koje čuvaju i sistematizuju zbirke i građu,
* **Analiza i tumačenje nalaza**, te eventualno navođenje podataka.

Radionicu vodi **Dragana Latinčić, viši kustos i muzejski edukator u Muzeju grada Beograda**.

Organizator radionice, kao i projekta „Žene iz senke – Ko je bila moja baka?“, je Reprezentativno udruženje u kulturi **BAZAART** iz Beograda.

**Molimo Vas da potvrdite učešće na radionici.**Onima koji potvrde učešće poslaćemo LINK za ZOOM uključenje.

Za potvrdu, kao i dodatna pitanja, molimo Vas da pišete koordinatoru Marku Nektanu na adresu nektan.bazaart@gmail.com. Za važna i hitna pitanja, zovite na broj 063 515 418.

Srdačan pozdrav od projektnog tima
„Žene iz senke – Ko je bila moja baka?“

**\* *Projekat „Žene iz senke – Ko je bila moja baka?“ deo je ERAZMUS+ projekta LAM!
Učesnici radionice mogu, na lični zahtev, dobiti potvrdu o učešću za lični portfolio*.**